ᱥᱟᱠᱷᱟ

ᱥᱟᱠᱷᱟ, ᱭᱟᱠᱩᱛᱤᱭᱟ ᱥᱮ ᱭᱟᱠᱩᱴᱤᱭᱟ (ᱨᱟᱥᱤᱭᱟᱱ: Якутия, ᱭᱟᱠᱩᱛ: Саха Сирэ) ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ, ᱱᱚᱶᱟ ᱫᱚ ᱨᱟᱥᱤᱭᱟ ᱨᱮᱱᱟᱜ ᱢᱤᱫ ᱟᱹᱯᱱᱟᱹᱛ (republic) ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱥᱟᱠᱷᱟ ᱨᱮᱱᱟᱜ ᱟᱹᱯᱱᱟᱹᱛ (ᱨᱟᱥᱤᱭᱟᱱ: Республика Саха, ᱭᱟᱠᱩᱛ: Саха Өрөспүүбүлүкэтэ) ᱾ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱙᱕᱘,᱕᱒᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱹᱥᱛᱤ ᱜᱟᱱ ᱜᱮ ᱥᱟᱠᱷᱟ ᱟᱨ ᱨᱟᱥᱤᱭᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱓᱐,᱘᱓,᱕᱒᱓ ᱪᱟᱹᱣᱠᱟᱹ ᱠᱤᱢᱤ (᱑᱑,᱙᱐,᱕᱕᱕ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱶᱟ ᱟᱹᱯᱱᱟᱹᱛ ᱫᱚ ᱡᱮᱜᱮᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱫᱤᱥᱚᱢ ᱴᱚᱴᱷᱟᱠᱤᱭᱟᱹ ᱪᱟᱪᱞᱟᱣ ᱦᱟᱹᱴᱤᱧ ᱠᱟᱱᱟ, ᱡᱟᱦᱟ ᱫᱚ ᱜᱚᱴᱟ ᱥᱟᱺᱜᱤᱧ ᱥᱟᱢᱟᱝ ᱥᱮᱢᱞᱮᱫ ᱦᱚᱱᱚᱛ ᱨᱮᱱᱟᱜ ᱚᱨᱫᱷᱮᱠ ᱴᱚᱴᱷᱟ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱫᱚ ᱭᱟᱠᱩᱴᱥ ᱾ ᱱᱚᱶᱟ ᱫᱚ ᱟᱹᱰᱤᱜᱮ ᱨᱮᱭᱟᱲ ᱟᱨ ᱠᱟᱹᱴᱷᱤᱱ ᱦᱚᱭᱦᱤᱥᱤᱫ ᱞᱟᱹᱜᱤᱫ ᱦᱚᱸ ᱵᱟᱲᱟᱭᱚᱜᱼᱟ ᱾ ᱮᱛᱚᱢ ᱜᱳᱞᱟᱨᱫᱷ (northern hemisphere) ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱮᱭᱟᱲ ᱵᱷᱟᱨᱠᱷᱳᱭᱟᱱᱥ ᱟᱨ ᱳᱭᱢᱮᱭᱟᱠᱳᱝ ᱨᱮ ᱨᱮᱠᱳᱨᱰ ᱦᱩᱭ ᱟᱠᱱᱟ, ᱟᱨ ᱭᱟᱠᱩᱛ ᱥᱚᱦᱚᱨ ᱨᱮ ᱥᱟᱫᱷᱟᱨᱚᱱ ᱥᱮᱭᱟᱲ ᱪᱟᱸᱫᱚ ᱠᱚᱨᱮᱱᱟᱜ ᱞᱚᱞᱚ -᱓᱕° ᱥᱮᱞᱥᱤᱟᱹᱥ (-᱓᱑° ᱯᱷᱟᱨᱮᱱᱦᱟᱭᱤᱴ) ᱾ ᱥᱟᱠᱷᱟ ᱨᱮ ᱯᱳᱭᱞᱳ ᱥᱮᱸᱫᱽᱨᱟ ᱟᱨ ᱵᱚᱞᱜᱟᱡᱮᱞ ᱩᱥᱩᱞᱤᱭᱟᱹ ᱴᱩᱝᱜᱩᱥᱤᱠ ᱟᱨ ᱯᱟᱞᱮᱳᱥᱤᱵᱮᱨᱤᱭᱟᱱ ᱦᱚᱲ, ᱡᱮᱞᱮᱠᱟ ᱮᱵᱷᱮᱱᱥ ᱟᱨ ᱭᱩᱠᱟᱜᱷᱤᱨ ᱠᱚᱣᱟᱜ ᱵᱟᱥᱚᱜ ᱴᱷᱟᱹᱶ ᱛᱟᱦᱮ ᱠᱟᱱᱟ ᱾ ᱵᱳᱭᱠᱟᱞ ᱫᱟᱨᱦᱟ ᱟᱰᱮᱯᱟᱥᱮ ᱴᱚᱴᱷᱟ ᱠᱷᱚᱱ ᱦᱮᱡᱽ ᱟᱠᱟᱱ ᱛᱩᱨᱠᱤ ᱥᱟᱠᱷᱟ ᱡᱟᱹᱛᱤ ᱠᱚ ᱙ ᱟᱱᱟᱜ ᱟᱨ ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ ᱛᱟᱞᱟ ᱚᱠᱛᱚ ᱢᱩᱫ ᱨᱮ ᱞᱮᱱᱟ ᱨᱮ ᱠᱚ ᱜᱤᱨᱟᱹᱵᱟᱹᱥᱤ ᱞᱮᱱᱟ ᱾ ᱱᱩᱠᱩ ᱡᱟᱹᱥᱛᱤ ᱠᱚ ᱦᱤᱡᱩᱜ ᱥᱟᱶ ᱥᱟᱶ ᱛᱮ ᱦᱤᱡᱩᱜ ᱚᱠᱛᱚ ᱛᱟᱞᱢᱟ ᱮᱥᱤᱭᱟ ᱨᱮᱱᱟᱜ ᱡᱟᱡᱚᱠ ᱠᱟᱹᱣᱰᱤᱟᱹᱨᱤ ᱠᱚ ᱟᱹᱜᱩᱛᱚᱨᱟ ᱞᱮᱫᱟ ᱾ ᱧᱩᱛᱩᱢ ᱚᱛᱱᱚᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱱᱟᱜᱟᱢ ᱰᱮᱢᱚᱜᱽᱨᱟᱯᱷᱤ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱙,᱕᱘,᱕᱒᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱟᱠᱷᱟ ᱟᱹᱯᱱᱟᱹᱛ ᱨᱮ ᱢᱤᱫ ᱠᱤᱢᱤ ᱨᱮ ᱐.᱓᱑ ᱜᱚᱴᱟᱱ ᱦᱚᱲ ᱠᱚ ᱛᱟᱦᱮᱱᱟ, ᱡᱟᱦᱟ ᱫᱚ ᱜᱚᱴᱟ ᱨᱟᱥᱤᱭᱟ ᱨᱮᱱᱟᱜ ᱮᱴᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ ᱠᱷᱚᱱ ᱠᱚᱢ ᱜᱮᱭᱟ ᱾ ᱯᱟᱹᱨᱥᱤ ᱨᱟᱥᱤᱭᱟᱱ ᱟᱨ ᱥᱟᱠᱷᱟ ᱵᱟᱱᱟᱨ ᱨᱮ ᱥᱟᱠᱷᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱥᱟᱠᱷᱟ ᱯᱟᱹᱨᱥᱤ ᱫᱚ ᱭᱟᱠᱩᱛ ᱧᱩᱛᱩᱢ ᱛᱮ ᱦᱚᱸ ᱵᱟᱲᱟᱭᱚᱜ ᱜᱮᱭᱟ ᱾ ᱟᱢᱫᱟᱡᱽ ᱔᱐% ᱦᱚᱲ ᱱᱚᱶᱟ ᱭᱟᱠᱩᱛ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱾ ᱱᱚᱶᱟ ᱫᱚ ᱢᱤᱫ ᱛᱩᱨᱠᱤᱠ ᱯᱟᱹᱨᱥᱤ ᱠᱟᱱᱟ᱾ ᱨᱟᱡᱽᱟᱹᱨᱤ ᱠᱟᱹᱣᱰᱤᱟᱹᱨᱤ ᱥᱟᱠᱷᱟ ᱨᱮᱱᱟᱜ ᱞᱮᱠᱷᱟᱜᱩᱴ ᱡᱟᱹᱛᱤᱭᱟᱹᱨᱤ ᱵᱮᱱᱟᱨᱡᱟᱣ ᱨᱮᱱᱟᱜ ᱕᱐% ᱠᱷᱚᱱ ᱦᱚᱸ ᱡᱟᱹᱥᱛᱤ ᱵᱷᱟᱜᱽ ᱥᱤᱞᱯᱚ ᱛᱷᱚᱠ ᱠᱷᱚᱱ ᱦᱤᱡᱩᱜᱼᱟ, ᱡᱟᱦᱟ ᱫᱚ ᱢᱩᱬᱩᱛ ᱠᱷᱟᱫᱟᱱ ᱠᱟᱹᱢᱤ ᱠᱷᱚᱱ ᱦᱤᱡᱩᱜᱼᱟ ᱾ ᱨᱟᱡᱽᱜᱟᱲ ᱭᱟᱠᱩᱴᱥ ᱥᱟᱶ ᱥᱟᱶ ᱛᱮ ᱚᱞᱰᱟᱱ, ᱢᱤᱨᱱᱤ, ᱱᱮᱨᱤᱝᱜᱤ, ᱯᱳᱠᱟᱨᱵᱷᱚᱥᱠ ᱟᱨ ᱩᱫᱟᱪᱱᱤ ᱠᱚᱨᱮ ᱥᱤᱞᱯᱚ ᱛᱟᱞᱢᱟ ᱠᱚ ᱢᱮᱱᱟᱜᱼᱟ ᱾ ᱦᱤᱨᱟᱹ ᱥᱚᱱᱟ, ᱴᱤᱱ ᱮᱢᱟᱱ ᱠᱷᱟᱫᱟᱱ ᱠᱚᱜᱮ ᱱᱚᱸᱰᱮᱱᱟᱜ ᱢᱩᱬᱩᱛ ᱥᱤᱞᱯᱚ ᱠᱟᱱᱟ ᱾ ᱦᱮᱡᱽᱥᱮᱱ ᱥᱮᱪᱮᱫ ᱞᱟᱠᱪᱟᱨ ᱟᱨᱦᱚᱸ ᱧᱮᱞ ᱢᱮ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ